FRA  NÆR  OG  FJERN 


Samler  opdager  et  værdifuldt  dokument: 
Et  brev  fra  profeten  Josephs  moder 


I  Provo  i  Utah  er  en  mand  kommet  i 
besiddelse  af  det  tidligst  kendte  da- 
terede dokument  der  har  at  gøre  med 
kirkens  historie. 

Brent  F.  Ashworth,  der  til  daglig 
arbejder  som  advokat,  samler  på  kir- 
kehistoriske effekter,  og  købte  brevet 
af  en  anden  samler.  Brevet,  der  er 
dateret  den  23.  januar  1829,  er  fra 
Joseph  Smiths  moder  Lucy  Mack 
Smith  til  hendes  svigerinde  i  Ver- 
mont. 

Brevet  beskriver  enkeltheder  fra 
nogle  gamle  optegnelser  som  Joseph 
Smith  var  begyndt  at  oversætte  kort 
før  dette  tidspunkt. 

116  sider  af  denne  oversættelse  var 
bortkommet  i  sommeren  1828  -  Mar- 
tin Harris,  som  hjalp  profeten  i  over- 
sættelsesarbejdet havde  fået  tillad- 
else til  at  vise  manuskriptet  til  sin 
skeptiske  hustru  og  andre  nærmere 
bestemte  personer,  men  mistede  det. 
Det  er  blevet  sagt  at  Martin  Harris' 
hustru  sørgede  for  at  manuskriptet 
blev  stjålet,  men  man  ved  ikke  med 
sikkerhed  hvad  der  skete  med  det.  Da 
manuskriptet  var  blevet  stjålet  miste- 


de Joseph  Smith  åbenbaringens  ånd, 
og  først  i  vinteren  1828-29  blev  det 
ham  igen  tilladt  at  oversætte  opteg- 
nelserne som  senere  blev  udgivet 
som  Mormons  Bog.  Oversættelses- 
arbejdet foregik  lidt  efter  lidt,  med 
profetens  hustru  Emmas  hjælp,  men 
i  april  1829  begyndte  arbejdet  at 
skride  hurtigt  frem  idet  Oliver  Cow- 
dery  fra  da  af  virkede  som  skriver  for 
Joseph  Smith. 

Brevet  fra  Lucy  Mack  Smith  blev 
skrevet  tre  måneder  før  profeten  og 
Oliver  Cowdery  begyndte  at  arbejde 
sammen.  Broder  Ashworth  har  hele 
brevet,  med  en  side  adresseret  til 
»Mrs.  Mary  Pierce,  Royalton,  Vt. 
(Vermont),«  og  poststemplet  der  er 
fra  »Palmyra,  New  York«.  Interessant 
nok  er  det  poststemplet  der  har  red- 
det brevet  fra  udryddelse.  En  mand 
som  samler  på  poststempler  og  kon- 
volutter fik  fat  i  brevet.  Lucy  Mack 
Smiths  brev  er  blevet  bevaret  i  sin 
helhed  fordi  poststemplet  er  på  bag- 
siden af  den  sidste  side.  (Dengang 
brevet  blev  skrevet  lagde  man  ikke 
nødvendigvis  breve  i  konvolutter. 

Man  foldede  dem  sammen,  forseg- 
lede dem  og  skrev  adressen  på  bag- 
siden). Samleren  var  åbenbart  ikke 
klar  over  brevets  vigtige  indhold,  men 
det  var  der  en  anden  samler  der  var. 
Han  købte  brevet  og  fik  fat  i  broder 
Asworth  som  har  samlet  på  historiske 
effekter  i  de  sidste  21  år.  Broder 
Ashworth  fortæller,  at  da  han  læste 
brevet  første  gang  var  han  ved  at  falde 
ned  fra  sin  stol  af  bare  glæde.  Brevet 
vil  forblive  i  hans  samling,  men  han 
har  fået  lavet  kopier  til  kirken. 

En  af  kirkens  anerkendte  histo- 
rikere, broder  Dean  Jessee,  der  lige- 
ledes er  ekspert  i  håndskrifter  har 
udtalt  at  håndskriften  »med  sikkerhed 
er  Lucy  Mack  Smiths«. 

Broder  Jessee  udtaler  at  brevet  er 
vigtigt  for  kirkens  historikere  af  to 
årsager: 

1.  Det  er  det  ældste  daterede  brev 
der  kendes  fra  tiden  før  kirken  blev 
organiseret. 

2.  Moderne  forskere  og  historikere 
får  gennem  dette  brev  de  første  op- 
lysningerom Joseph  Smiths  tidligste 
oversættelser  -  de  116  mistede  sider. 

I  sit  brev  fortæller  Lucy  om  sin 
søns  arbejde  med  oversættelsen  af 


de  gamle  optegnelser  som  han  fandt  i 
Cumorah  højen,  lige  syd  for  Palmyra, 
i  staten  New  York.  Hun  nævner  tabet 
af  de  116  sider  (»som  følge  af  for- 
sømmelighed«) og  giveren  kort  over- 
sigt over  indholdet  som  hun  kunne 
have  kendt  ved  selv  at  læse  dem  eller 
ved  at  have  hørt  sin  søn  Joseph 
berette  om  dem. 

Brevet  indeholder  ligeledes  mange 
oplysninger  om  de  første  kapitler  af 
Mormons  Bog  som  de  foreligger  i 
dag,  men  tilføjer  også  en  oplysning 
om  Lehi  og  Ishmael  som  hidtil  var 
ukendt: 

»Jeg  vil  nu  skrive  lidt  om  den 
optegnelse  der  blev  begravet  i  jorden 
for  så  mange  år  siden  af  vore  indi- 
aneres forfædre.  De  nedstammer  fra 
en  Herrens  profet  som  hed  Lehi  han 
flygtede  fra  Jerusalem  med  sin  fami- 
lie og  også  med  sin  hustrus  brors 
familie  (Ishmaels)  nogle  få  dage  før 
Nebukadnezar  overfaldt  byen  og  lag- 
de den  i  aske,  for  skønt  Lehi  for- 
kyndte for  jøderne  i  Herrens  navn  at 
de  skulle  omvende  sig  fra  deres  syn- 
der ville  de  ikke  høre  og  de  ville  heller 
ikke  tro  på  de  undere  som  han  i  sine 
drømme  om  Kristus  -  at  han  ville  blive 

korsfæstet,  derfor  befalede  Gud  Lehi 
at  drage  ud  af  Jerusalem  og  flygte  ud 
i  ørkenen...« 

Søster  Smiths  brev  fortæller  videre 
om  de  to  familiers  rejse  til  Amerika 
og  hvorledes  folket  splittede  sig  op  i 
to  grupper  -  dem  der  fulgte  Nephi  og 
dem  der  fulgte  Laman.  Om  nephit- 
erne  sagde  hun:  »de  var  kyndige 
håndværkere  og  havde  også  kend- 
skab til  videnskaber«.  »Men.«  tilføj- 
ede hun,  »det  samme  hemmelige  for- 
bund som  havde  bragt  Jerusalem  og 
hele  den  jødiske  nation  i  forfald 
fandtes  blandt  dem,  og  efter  mange 
år  blev  de  mere  ugudelige  end  deres 
...brødre,  og  da  Gud  så  at  de  ikke  ville 
omvende  sig  fra  deres  onde  gerninger 
lod  han  dem  udrydde.« 

Dernæst  bar  søster  Smith  sit 
vidnesbyrd  for  sin  svigerinde  og  skrev 
»Jeg  vil  at  du  skal  huske  at  Gud  selv 
har  givet  Joseph  evnen  til  at  over- 
sætte og  at  han  er  i  stand  til  at  vise 
ham  disse  ting  i  drømme,  så  driv  ikke 
spot  med  dem.«  Broder  Dean  Jessee 


sagde  at  brevet  tilbageviser  de  på- 
stande der  har  været  om  at  familien 
Smith  var  ude  af  stand  til  at  læse  og 
skrive.  Brevet,  siger  han,  viser  at 
Lucy  Mack  Smith  ikke  alene  var  en 
god  skribent  -  det  135  år  gamle  brev  er 
meget  let  at  læse  -  men  også  at 
familien  Smith  var  godt  uddannet. 
»Brevet  er  velskrevet  og  dets  opstil- 
ling og  grammatik  viser  at  profetens 
mor  var  en  veluddannet  kvinde,«  sag- 
de han. 

Broder  Jessee  fortalte  at  brevet 
også  fastslår  nogle  oplysninger  som 
Lucy  Mack  Smith  fortæller  om  i  sin 
biografi,  der  blev  skrevet  adskillige  år 
senere. »Lucy  Mack  Smiths  brev  er  et 
samtidigt  vidne  om  det  der  er  opteg- 
net i  familiens  biografier  i  1830'erne 
og  1840'erne.  Hendes  beretning  om 
familiens  aktiviteter  giver  os  også 
nogle  historiske  data  i  kirkens  histo- 
rie om  hvilke  der  hidtil  ikke  har 
hersket  fuldstændig  sikkerhed.  Det  er 
i  det  hele  taget  et  meget  værdifuldt 
dokument.« 

Stavskonference  i  Ålborg  9t-10.okt.  1982 

*<'J&  *  1*0. 


Lørdag  9.10 

kl.  18-20  lederskabsmøde  (for  alle) 
ledet  af  Niels  Ove  Andersen. 

Knud  B.  Andersen  talte  om  økono- 
misk styring,  om  »bestandighed  midt 
i  forandringer.«  Alle  Guds  bud  er 
åndelige.  At  styre  sin  økonomi  er 
også  åndelig.  Herren  vil  velsigne  en- 
hver, som  betaler  en  ærlig  tiende.  Vi 
må  lære  at  skelne  mellem  behov  og 
ønsker.  Indtægterne  bestemmer 
budgettets  størrelse.  Kan  budgettet 
ikke  holde,  så  spænd  livremmen  ind. 
Vær  ærlig  i  alle  økonomiske  forhold. 
Økonomisk  styring  er  noget,  hele 
familien  må  være  med  til. 

Steffen  Vestergård  Poulsen  talte 
om  »velsignelser  ved  at  betale  en 
ærlig  tiende.«  Tiden  er  vanskelig  at 
betale  tiende  i.  Vort  samfund  er  ikke 
indrettet  efter  vores  måde  at  leve  på. 


»Tiende  er  en  mulighed  for  at  bevise 
vor  trofasthed.«  Vi  bliver  frimodige, 
både  over  for  vore  medmennesker  og 
over  for  vor  himmelske  Fader.  Ingen 
vil  være  tilfredse,  hvis  de  undlader  at 
betale  en  ærlig  tiende. 

Gerda  Jensen  talte  om  »vejen  til  en 
vellykket  økonomisk  styring.«  Vi  spa- 
rer lidt  op  hver  måned.  Vi  fandt  ud  af, 
at  det  betaler  sig  at  købe  kontant.  Vi 
prøver  at  undgå  de  ting,  der  er  unød- 
vendige. Da  vi  betalte  til  byggefond- 
en,  fik  vi  råd  til  møbler.  Da  vi  betalte 
til  tempelfonden,  fik  vi  råd  til  en 
tempeltur.  Herren  hjælper,  når  vi  gør 
vores  del. 

»Så  lær  mig  da,  Herre,  at  dig  til  behag 
jeg  bruger  det  pund,  mig  blev  givet, 
at  fylde  med  hæderligt  virke  min  dag, 
at  hjælpe  og  værne  om  den,  som  er  svag, 

at  elske,  thi  deri  er  livet. 

Og  giv  mig  til  sidst 

et  navn,  Herre  Krist, 

som  er  i  din  livsbog  indskrevet!« 

Derefter  vistes  billedbåndet  »Et 
gavmildt  fasteoffer«  Lederskabsmød- 
et  sluttede  med,  at  Bo  G.  Wennerlund 
talte  til  forsamlingen.  Han  sagde 
bl.a:  Jesu  Kristi  evangelium  har  svar 
på  alle  spørgsmål.  Vi  prøver  at  få  folk 
til  at  leve  retfærdigt.  Det  er  vanskeligt 
at  lære  folk  om  evangeliet,  når  de  har 
en  tom  mave.  Velfærdsprogrammet 
lærer  mennesker  at  hjælpe  sig  selv. 
Fasteoffer  er  for  dem,' der  ikke  kan 
hjælpe  sig  selv.  Overskudet  fra  vore 
stave  bruges  til  at  hjælpe  der,  hvor 
der  ikke  er  overskud  (Sydamerika, 
Afrika,  Asien)  Se  L&P:  56:16-17  I  dag 
lærer  folk,  at  de  har  krav  på  hjælp. 
Det  er  ikke  et  guddommeligt  princip, 
men  er  givet  af  mennesker.  Vi  må  ikke 
yde  hjælp,  hvor  der  ikke  kan  arbejdes 
for  det. 

Bo  G.  Wennerlund  nævnte  eksem- 
pler på  mirakuløs  helbredelse  af  syge 
og  sagde:  Jeg  ved  ikke  nøjagtigt, 
hvordan  Herren  velsigner  os,  men  jeg 
ved,  han  gør  det.  Herren  lever  og 
besvarer  vore  bønner.  Tilstede  296. 

Efter  en  halv  times  pause  var  der 
koncert  kl  20.30  -  21.30  med  følgende 
program: 

Velkomst  på  stavens  musikkomites 
vegne  af  Birgitte  T.  Hansen,  der 
sagde:  Musik  betyder  meget  for  os 
allesammen  og  spiller  en  stor  rolle. 

Efter  fællessang  og  bøn  hørte  vi 
følgende  numre: 

1.  Ungdomskor  fra  Ålborg:  »I  am  a 
child  of  God« 

2.  Lars  Birkemoes,  Odense:  klaver  - 
Sonate  nr  26  af  Mozart 

3.  Lis  Steffensen,  Ålborg:  sang  »En 
ven«  (selv  skrevet  tekst) 

4.  Susanne  og  Elisabeth  Klitgaard, 


Ålborg:  sang  »3.  Nephi«  (tekst  af 
Henny  og  Preben  Klitgaard) 

5.  Alice  Andersen,  Århus:  sang  »Ave 
Verum«  af  Mozart  med  violin  v.  Orla 
Knudsen  og  klaver  v.  Karen  Bidstrup. 

6.  Sven  Erik  Lundquist,  Norge:  klaver 
-  Nocturne  af  Edv.  Grieg 

7.  Anne  og  Gurli  Nysum,  Skive:  sang 
»Amazing  grace« 

8.  Kor  fra  Horsens:  »Frelser  led  mig« 
og  »Giv  mig  din  fred« 

9.  »The  mormon  sisters«,  Ålborg: 
Potpouri  over  danske  sange 

10.  Kvartet  fra  Esbjerg:  sang  »Nu  er 
jord  og  himmel  stille« 

Søndag  den  10.  okt 

Kl.  8  -  9.30  var  der  møde  for  stavs- 
præsidentskabet,  biskopper,  grens- 
præsidenter  og  højrådet 
Kl.  9  -  9.30  var  der  øvelse  for  stavs- 
koret. 

Kl.  10  -  12  Stavskonferencens  hoved- 
møde. 

Inden  hovedmødet  underholdt 
Ålborg  wardskor  med  forskellige  ån- 
delige sange.  Hovedmødet  blev  ledet 
af  Knud  B.  Andersen.  Efter  forskel- 
lige forretninger  sang  Århus  grens- 
kor:  »Et  grønklædt  højdedrag« 

Knud  B.  Andersen  talte  om  temp- 
lerne som  enestående  blandt  alle 
kirkens  bygninger.  Mere  end  noget 
andet  gør  templerne  os  til  Guds 
udvalgte  folk.  Budet  om  tempelbyg- 
ning kom  til  Joseph  Smith  linie  på 
linie  og  bud  på  bud.  Lad  os  forstå,  at 
templer  er  noget  ganske  særligt  for 
den  gengivne  kirke.  Lad  os  leve,  så  vi 
altid  kan  have  en  tempelanbefaling. 

Kirsten  Rosenkilde  talte  om 
velsignelser  ved  at  have  en  søn  på 
mission. 

Jette  Lauridsen  talte  om  hjælpe- 
foreningen. Verden  trænger  til  vore 
programmer.  Om  at  besøge  de  enlige. 

Aktivitet  giver  styrke,  passivitet  giver 
svaghed.  Ægte  medfølelse  staves  og- 
så KÆRLIGHED.  Der  er  to  måder  at 
sprede  lys  på  1)  selv  at  være  lys  2)  at 
være  spejlreflekterende.  Lad  os  lære 
at  gøre  noget  for  andre. 

Verner  Buur  udtrykte  glæde  over 
kirkebygningen  i  Ålborg.  I  depres- 
sionstider  som  idag  er  det  en  glæde 
at  være  sidste  dages  hellig.  Alma 
26:35,  Alma  fulgte  evangeliets  for- 
skrifter. Ingen  lægger  større  vægt  på 
familielivet  end  kirken.  Det  helligste 
sted  uden  for  templerne  er  vore  hjem. 
Her  sætter  Djævlen  ind.  Hvad  kan  vi 
gøre  for  at  styrke  familien?  Vi  må 
være  villige  til  at  bringe  ofre  og  ikke 
kræve.  Kirken  anerkender  ikke  »ge- 
nerationskløften.« Der  gives  ingen 
celestial  ophøjelse  uden  indbyrdes 
kærlighed  i  vore  familier.  Hold  fa- 
miliehjemmeaften  hver  uge. 

Missionspræsidentens  hustru  str. . 
Jensen  omtalte  missionærarbejdet. 
Bar  vidnesbyrd  om  kirkens  sandhed. 
Evangeliet  vil  besvare  ethvert  spørgs- 
mål, vi  har  om  livet,  og  opfylde 
ethvert  behov,  hvis  vi  tillader  det. 

Missionspræsident  Ronald  Jensen 
talte  om  5.  trosartikel.  Mænd  må 
kaldes  af  Gud.  Vi  har  intet  betalt 
præsteskab.  Alle  værdige  mænd  får 
præstedømmet.  Vi  må  støtte  præste- 
dømmet og  følge  vore  ledere,  vi  kan 
være  lys. 

Bo  G.  Wennerlund  talte  om  kirkens 
3-dobbelte  mission  1.  omvende  og 
døbe  alle  2.  fuldkommengøre  de  hel- 
lige 3.  frelse  vore  døde,L&P  124:55. 
Fortalte  om  tempelbyggeriet  i  Sveri- 
ge. Nogle  stave  har  betalt  150%  af 
deres  forpligtede  beløb,  andre  138%, 


106%  90%  86%.  Det  er  op  til  jer  at 
udføre  jeres  forpligtelse.  Vi  må  for- 
berede os  til  at  gå  til  templet.  At 
deltage  i  Indvielse  af  templet  er  må- 
ske den  eneste  chance  vi  får  til  at 
deltage  i  »en  højtidelig  forsamling«. 

Alle  kirkens  møder  og  programmer 
har  til  formål  at  fuldkommengøre  de 
hellige.  Gud  er  Herren  over  denne 
jord,  også  i  økonomiske  nedgangs- 
tider. Gud  kender  vore  behov. 

Vi  er  kaldet  til  at  være  til 
velsignelse  for  alle  mennesker  i  hele 
verden.  Det  er  genoprettelsens  bud- 
skab, vi  skal  prædike  for  folket:  at 
Herren  har  talt  igen  til  Joseph  Smith, 
om  præstedømmets  kundskab  og 
autoritet,  om  Mormons  Bog.  Vi  skal 
bære  vidnesbyrd  for  verden  om  disse 
ting.  Vi  må  være  lys  og  eksempler  for 
naboer  og  venner. 
Ti  Istede  ved  hovedmødet  var  547 
Efter  en  kort  pause  samledes 
medlemmerne  igen  til  indvielse  af 
Ålborg  Wards  kirkebygning  efter  ud- 
videlsen. Dette  møde  blev  ledet  af 
Karl  Ove  Ilskov,  der  fortalte  at  stavs- 
konferencen  blev  holdt  i  Ålborg  for  at 
give  os  mulighed  for  at  se  Ålborg 
wards  nye  kirke  og  overvære  indviel- 
sen. Karl  Ove  Ilskov  udtrykte  tak  til 
medlemmerne  i  Ålborg  ward  for  deres 
indsats  i  form  af  penge  og  arbejde. 
Arbejde  er  et  varemærke  for  os  mor- 
moner. »At  svede  er  en  guddommelig 
befaling  ligesom  at  bede«  (W.  Wood- 
ruf) Efter  Karl  Ove  Ilskovs  indledende 
bemærkninger  opsendte  Bo  G.  Wen- 
nerlund indvielsesbønnen. 

Tilstede  ved  dette  møde  var  375 

Ungdomsmission 


Unge  fra  det  aronske  præstedømme 
har  mulighed  for  i  to  uger  af  deres 
sommerferie  at  være  ungdomsmis- 
sionærer,  dvs.  at  de  bor  sammen  med 
f uldtidsmissionærerne  og  går  ud 
sammen  med  dem  og  er  undergivet 
samme  vilkår  som  disse.  De  unge  fra 
det  aronske  præstedømme  får  så- 
ledes en  forsmag  på  og  en  erfaring  i 
hvad  det  vil  sige  at  være  fuldtids- 
missionær. 

I  sommeren  1982  var  disse  6  unge 
fra  Århus  stav  ungdomsmissionærer: 
Ole  Jensen,  Odense 
Morten  Larsen,  Herning 
Torben  Hansen,  Silkeborg 
Palle  Rosenkilde,  Horsens 
Eigil  Andersen,  Fredericia 
Lars  Toft  Krag,  Fredericia 

2  af  disse  unge  har  skrevet  om 
deres  oplevelser. 


Palle  Rosenkilde,  Horsens  skriver: 
Jeg  er  glad  for  at  skrive  om  min 
ungdomsmission.   Det  har  virkelig 
været  spændende  og  interessant  at 
være  fuldtidsmissionær-  i  14  dage.  Vi 


underviste  en  hel  del,  og  jeg  under- 
viste i  den  første  lektie  nogle  gange. 
Jeg  husker  særlig  en  familie  og  en 
ung  mand  vi  underviste.  De  var  virke- 
lig interesseret  i  at  høre  om  kirken,  og 
jeg  tror,  de  alle  vil  blive  døbt  en  dag. 
Det  er  klart  at  der  også  var  mindre 
gode  dage,  hvor  vi  slet  ikke  kom  ind 
at  undervise,  og  det  har  selvfølgelig 
ikke  været  så  sjovt.  Men  jeg  har  stor 
lyst  til  at  fortælle  folk  om  det  vigtige 
budskab,  vi  har,  så  de  har  mulighed 
for  at  tage  standpunkt  til  det,  de 
hører. 

Jeg  synes,  det  er  alletiders  ide  at 
arrangere  ungdomsmission,  så  vi  har 
mulighed  for  at  opleve  de  ting  en 
fuldtidsmissionær  oplever.  Dette  gør, 
at  vi  kan  forberede  os  bedre  til  vi  selv 
skal  på  fuldtidsmission. 

Det  er  ikke  sidste  gang,  jeg  tager  på 
ungdomsmission. 


Lars  Toft  Krag,  Fredericia  skriver: 
Min  ungdomsmission  har  været  en 
stor  oplevelse  og  har  udviklet  mig, 
synes  jeg  selv,  virkelig  meget.  Det  er 

helt  sikkert,  at  en  sådan  form  for 
missionsforberedelse  er  den  rigtige 
for  de  unge  mænd  i  kirken,  for 
samtidig  med,  at  man  styrker  missio- 
neringen i  Danmark,  så  får  man  selv 
en  kolossal  stor  udvikling,  både  fy- 
sisk og  åndelig.  Der  var  f.eks.  ingen, 
der  før  min  ungdomsmission  havde 
regnet  med,  at  jeg  kunne  komme  op 
kl.  6.30  hver  morgen  i  14  dage,  men 
det  kom  jeg. 

Mit  vidnesbyrd  er  styrket  så  meget, 
at  det  nu  næsten  til  trods  for  al 
relativitet  er  ubeskriveligt  stort.  Jeg 
havde  aldrig  selv  troet  det  muligt  at 


opnå  så  stor  glæde  ved  og  interesse 
for  evangeliet.  Aldrig  før  i  mit  liv  har 
jeg  studeret,  bedt  og  båret  vidnesbyrd 
så  mange  gange,  og  aldrig  før  har  jeg 
følt  mig  bedre  tilpas.  Jeg  ser  allerede 
frem  til  min  mission  som  en  af  de 
største  oplevelser  i  mit  jordiske  liv 
nogensinde,  og  jeg  håber,  at  alle  de 
unge  mænd  vil  tage  udfordringen  og 
gå  på  mission.  Det  er  ikke  let,  det 
kræver  mod,  styrke,  studium  og  ud- 
holdenhed samt  et  vidnesbyrd  om 
sandheden.  Men  de  velsignelser,  man 
modtager,  overgår  langt  anstrengel- 
serne. 


Kirken  afviser  sandinisternes  anklager 
vedrørende  Nicaragua 


I  en  erklæring  fremsat  i  august  af 
kirkeledere  i  Salt  Lake  City  tilbage- 
vises bestemt  de  anklager  den  sandi- 
nistiske  regering  i  Nicaragua  har 
fremsat  om  at  kirkens  missionærer 
skulle  være  involverede  i  CIAs  hem- 
melige planer  rettet  mod  regeringen  i 
Nicaragua. 

Erklæringen  er  fremsat  efter  at 
sandinisterne  har  beslaglagt  tre  sdh- 
kirker  og  omkring  17  andre  steder  for 
kirkehandlinger  tilhørende  syvende- 
dags adventisterne,  baptisterne  og 
Jehovas  vidner.  Officielle  kilder  i 
Nicaragua  siger  at  ejendommene  blev 
beslaglagt  på  grund  af  kirkernes  ind- 
blanding i  de  CIA-ledede  planer  om  at 
undergrave  regeringen. 

»Vore  missionærer  sendes  ud  i 
verden  udelukkende  for  at  undervise  i 
Jesu  Kristi  evangelium,«  fremhæver 


ledere  i  Jesu  Kristi  Kirke  af  Sidste 
Dages  Hellige.«  De  er  under  stadigt 
tilsyn  og  missionærerne  bliver  altid 
belært  om  at  virke  to  og  to. 

Jesu  Kristi  Kirke  af  Sidste  Dages 
Hellige  gør  det  helt  bestemt  klart  i  sin 
undervisning  og  oplæring,  og  også 
som  en  del  af  sine  regler,  at  ingen 
missionær  overhovedet  må  lade  sig 
involvere  i  nogen  form  for  CIA-aktivi- 
teter,  politiske  aktiviteter  eller  sam- 
fundsnedbrydende virksomhed  af 
nogen  art  i  de  lande  hvor  de  tjener,« 
hedder  det  videre,  og  erklæringen 
fortsætter:  »I  over  hundrede  år  har  vi 
fulgt  anvisningen  i  en  af  vore  tros- 
artikler hvori  det  hedder: 

Vi  tror,  at  vi  må  være  loyale  over  for 
konger,  præsidenter,  herskere  og 
øvrighedspersoner  og  adlyde,  ære  og 
holde  lovene.« 

For  flere  år  siden  blev  alle  ameri- 
kanske sdh-missionærer  trukket  ud 
af  Nicaragua  da  den  sandinistiske  re- 
gering efter  borgerkrigen  så  ud  til  at 
vinde  magten. 

Tidligere  i  år  blev  adskillige  pro- 


testanter tilligemed  et  antal  ameri- 
kanske statsborgere  deporteret  af  re- 
geringen for  at  de  var  indblandet 
med  CIA  i  forsøg  på  at  styrte  sandi- 
nisterne  som  har  regeret  i  Nicaragua 
siden  borgerkrigen  1979. 


Jeg  har  læst  en  bog 


Kristian  Kristiansen:  »På  sporet  af 
Noas  ark  -  Sandheden  om  Syndflod- 
en« Sphinx  Forlag,  109s.  kr.  75,-  illu- 
streret, 1982. 

Gennem  alle  tider  har  historien  om 
Noas  ark  beskæftiget  menneskenes 
sind,  og  utallige  er  de  artikler  og 
bøger,  der  er  skrevet  derom.  Dertil 
kommer  en  række  ekspeditioner,  der 
har  haft  til  formål  at  finde  resterne  af 
arken  på  Arrarats  bjerg,  efter  at  fly- 
vere har  fortalt,  at  de  har  set  noget, 
der  kunne  tænkes  at  være  sådanne 
rester... 

Kristian  Kristiansen  har  gjort  en 
fortjenstfuld  indsats  ved  at  samle 
det,  der  er  skrevet,  sortere  det  og 
gengive  hovedpunkterne  i  en  samlet 
fremstilling,  så  læserne  her  får  et 
nogenlunde  fuldstændigt  billed  af 
situationen. 

Udover  teksten  har  forfatteren 
fundet  frem  til  en  lang  række  illu- 
strationer, inkluderende  gamle  stik 
og  tegninger,  fotografier  og  kort. 

Bogen  er  spændende  læsning  og 
let  læst.  Forfatteren  forklarer  rede- 


ligt, hvad  andre  har  skrevet  og  lader 
kun  sjældent  egne  meninger  komme 
frem.  Helhedsindtrykket  er,  at  han 
tror  på  Bibelens  beretning  og  glæder 
sig  over,  at  videnskaben  i  dag  i  langt 
højere  grad  end  for  blot  en  menne- 
skealder siden  accepterer  meget  deri 
som  virkelighed,  delvis  tvunget  dertil 
af  de  kendsgerninger,  som  er  frem- 
kommet i  tidens  løb. 

ER  arken  så  blevet  fundet?  Ja  og 
nej.  Hvis  den  eller  resterne  af  den 
stadig  eksisterer  og  ligger  på  bjerget, 
så  er  den  indefrosset  i  svære  is- 
masser (ellers  havde  den  ikke  kunnet 
klare  tidens  tand)  så  foruden  at  på- 
vise stedet,  står  eftersøgningsgrup- 
perne  også  over  den  næsten  umulige 
opgave  at  skulle  grave  eller  sprænge 
den  ud  derfra. 

Det  er  godt  og  positivt,  at  der 
endnu  findes  mennesker,  som  vil  ofre 
tid,  penge  og  også  livet  på  at  efter- 
forske det  ukendte  og  usikre  på  trods 
af  skeptikere  og  den  etablerede  vid- 
enskabs holdning. 

Jørgen  W.  Schmidt 

STJERNE 
ABONNERINGSPROGRAM 

INTRODUKTION 

Disse  retningslinier  er  givet  for  at  assistere  enheder  i  kirken  i  at  nå  det 
abonneringsmål  som  er  sat  af  Det  øverste  Præsidentskab.  Enhederne  bør  følge 
denne  plan,  men  kan  dog  indføre  de  modifikationer  som  er  nødvendige  for  at 
tilpasse  sig  de  lokale  omstændigheder. 

FORMÅL  MED  KIRKENS  TIDSSKRIFTER 

Hovedformålet  med  kirkens  tidsskrifter,  de  engelske  så  vel  som  de  ikke-engel- 
ske,  er  at  bringe  materiale,  der  er  tilstrækkeligt  interessant  til  at  inspire- 
re, opbygge  vidnesbyrd  og  informere.  Særlige  formål  er  at: 

1.  bringe  sund  litteratur,  som  vil  hjælpe  med  at  styrke  medlemmernes  tro  og 
vidnesbyrd . 

2.  forklare  principperne  i  det  gengivne  evangelium. 

3.  hjælpe  medlemmerne  til  at  anvende  evangeliets  principper  i  deres  daglige 
liv. 

4.  undervise  i  evige  sandheder,  såsom  dyd,  ærlighed,  retskaffenhed  og  loyali- 
tet. 

5.  give  medlemmerne  indsigt  i  kirken,  dens  politik  og  dens  fremgang. 

6.  fremstille  kirken  for  ikk e-medlemmer  og  undersøgere  på  en  fordelagtig  måde. 

7.  udbygge  broderskabet  og  enheden  mellem  kirkens  medlemmer  over  hele  jorden. 

8.  besvare  spørgsmål  og  vejlede  hvad  angår  aktuelle  emner. 

9.  offentliggøre  budskaber  fra  kirkens  profet  og  kirkens  ledere. 

MÅL  FOR  UDBREDELSE 

Det  øverste  Præsidentskab  har  fastsat  følgende  mål  for  udbredelse: 

1.  At  få  Den  danske  Stjerne  placeret  i  ethvert  hjem  i  kirken. 

2.  At  opmuntre  alle  abonnenter  til  at  læse  Den  danske  Stjerne  regelmæssigt. 

3.  At  opmuntre  lærere  til  at  bruge  publikationen  i  undervisningen. 

4.  At  opmuntre  forældre  til  at  bruge  materiale  fra  Den  danske  Stjerne  under 
familiehjemmeaf tenerne  og  ved  andre  lejligheder,  hvor  der  undervises. 

ANSVARSOMRÅDER 
Stavspræsidenten 

1.  fører  overordnet  tilsyn  med  og  støtter  programmet  for  Den  danske  Stjerne. 

2.  udpeger  sin  assistent  til  ansvarshavende  for  programmet  for  Den  danske 
Stjerne. 

Stavspræsidentens  assistent 

1.     fører  under  stavspræsidentens  ledelse  tilsyn  med  programmet  for  Den  danske 
Stjerne. 

2.     træner  og  hjælper  biskoppernes    assistenter  og  wardsrepræsentanterne  for 
Den  danske  Stjerne. 

Biskoppen 

1.  fører  overordnet  tilsyn  med  og  støtter  programmet  for  Den  danske  Stjerne. 

2.  udpeger  en  wardsrepræsentant  for  Den  danske  Stjerne. 

3.  fastsætter  årlige  mål  for  Den  danske  Stjerne  i  wardet  i  samråd  med  sine 
rådgivere  og  sin  assistent. 

Biskoppens  assistent 

1.  hjælper  biskoppen  med  at  udvælge  wardsrepræsentanten  for  Den  danske  Stjer- 
ne og  hjælper  denne  med  at  få  succes  i  sin  kaldelse. 

2.  fører  under  biskoppens  ledelse  tilsyn  med  programmet  for  Den  danske  Stjer- 
ne. 

Wardets  repræsentant  for  Den  danske  Stjerne 

1.  er  ansvarlig  for  programmet  for  Den  danske  Stjerne  i  wardet. 

2.  er  fortrolig  med  alle  retningslinier  og  fremgangsmåder  vedrørende  Den  dan- 
ske Stjerne. 

3.  fører  nøjagtige  optegnelser  over  abonnenterne. 

4.  samler  og  udarbejder  ordrer  på  abonnementer  og  sender  dem  straks  til  Nor- 
disk Distributions  Center. 

5.  sørger  for  at  alle  medlemmer  har  betalt  for  deres  abonnement. 

6.  er  i  løbet  af  året  aktivt  engageret  i: 

a.  at  besøge  nyomvendte  og  nye  wardsmedlemmer  for  at  sørge  for,  at  de  bli- 
ver orienteret  om  Den  danske  Stjerne. 

b.  at  fremme  programmet  for  gaveabonnementer  (missionær,  bryllupper,  jul, 
fødselsdage  etc). 

c.  fremme  læsning  af  Den  danske  Stjerne  ved  at  udarbejde  opslag,  bulleti- 
ner i  wardsavisen  etc. 

d.  tegne  abonnementer  blandt  unge  mænd,  som  skal  ind  som  soldater,  enten 
fra  den  unge  mand,  forældrene  eller  kvorummet. 

e.  at  kontakte  ikke-abonnenter  i  den  hensigt  at  få  deres  antal  til  at  fal- 
de år  for  år. 

f .  at  være  abonnenter  behjælpelig  ved  at  undersøge  problemer  og  besvare 
spørgsmål  gennem  kontakt  med  Nordisk  Distributions  Center  og  om  nødven- 
digt med  de  rette  præstedømmeledere. 

Distributionschefen 

1.  er  ansvarlig  for  at  vedligeholde  abonnementskartoteket. 

2.  modtager  og  besvarer  al  korrespondance  og  alle  spørgsmål  vedrørende  abon- 
nementer og  andre  anliggender  som  har  forbindelse  med  forsendelse  og  dis- 
tribution af  Den  danske  Stjerne. 

3.  forsyner  lederne  med  lister  og  statistiske  oplysninger  om  abonnenter  i 
ward/grene  og  i  stave. 

Frankf urt/Main,  1.  september  1982 

